gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8614, del 16-08-2019 (2019/7707)

Informació pública de l'estudi de detall de l'MI-9 del Pla parcial del macrosector III del Pla general d'ordenació urbana.
--------------------------------------------------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7707


Data del document
:   25-07-2019

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de l'estudi de detall de l'MI-9 del Pla parcial del macrosector III del Pla general d'ordenació urbana. [2019/7707]  
L'alcalde, en data 24 de juliol de 2019, ha dictat la següent Resolució d'Alcaldia número 4499, codi segur de verificació: PA7X9F-RRQF6JDF, que en la seua part dispositiva estableix el següent:  
Assumpte: exp. 171043K. Estudi de detall de la macroilla 9 del Pla parcial del macrosector III del Pla general d'ordenació urbana (PGOU) de Sagunt.  
Tràmit: anàlisi de les al·legacions/informes realitzats durant el període de consultes i obertura del període d'informació pública.  
Primer. L'obertura del període d'informació pública durant un període de vint dies del planejament consistent en estudi de detall de la macroilla 9 del Pla parcial del macrosector III del PGOU de Sagunt.  
  
Segon. Procedir a publicar anuncis de la part dispositiva del present acord en el Diari Oficial de la Generalitat Valenciana i en premsa escrita de gran difusió i posar a la disposició del públic la documentació de l'expedient 171043K. L'adreça electrònica per a la seua consulta serà la pàgina web de l'Ajuntament.  
Tercer. Donar participació del present expedient a l'entitat Iberdrola, com a titular de sengles drets de servituds afectats, a l'efecte que durant el període d'informació pública puga manifestar allò que considere adequat a la defensa dels seus drets.  
Per part de l'entitat promotora de l'estudi de detall, en els primers cinc dies de la informació pública s'haurà d'aportar documentació justificativa de la integració del CT en la construcció, així com manifestació d'assumpció expressa pel titular de la parcel·la dels costos addicionals en què haurà d'incórrer per a aconseguir que no es produïsca un minvament dels drets del titular de la servitud amb la integració d'aquesta en la construcció residencial prevista sobre aquesta, i de la corresponent reposició de la instal·lació, si fora procedent.  
  
Sagunt, 25 de juliol de 2019.- L'alcalde: Darío Moreno Lerga.
Diari Oficial de la Generalitat Valenciana


Sumari del DOGV 8607, del 06-08-2019 (2019/7226)

Oferta d'oferta d'ocupació pública modificada per a l'any 2019.
---------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7226


Data del document
:   11-06-2019

Organisme emissor
:   Ajuntament de Xixona

Tipus de document
:   Anunci

Descriptors 

:   * Xixona
    * concurs administratiu

Oferta d'oferta d'ocupació pública modificada per a l'any 2019. [2019/7226]  
Per Acord de la Junta de Govern Local, en la sessió ordinària que va tenir lloc 6 de juny de 2019, s'anul·la part de l'acord adoptat per aquest mateix òrgan, amb data 23 de maig de 2019, que aprova l'Oferta d'Ocupació Pública per a l'any 2019, exclusivament pel que fa a les dues places de conserge-mantenidor. Per la qual cosa s'aprova de la manera següent:  
Contra el present acord, que és definitiu i esgota la via administrativa, podrà interposar-se un recurs contenciós administratiu, en el termini de dos mesos, a comptar des de l'endemà a la recepció de la present notificació, davant dels jutjats de la sala contenciosa administrativa d'Alacant, o interposar, amb caràcter potestatiu, un recurs de reposició en el termini d'un mes, davant de l'òrgan municipal que va dictar l'acord, sense perjudici de qualsevol un altre que crega convenient interposar.  
Cosa que es fa pública en compliment del que disposa l'article 91 de la Llei Reguladora de les Bases de Règim Local, i l'article 70 del Text Refós de la Llei de l'Estatut Bàsic de l'Empleat Públic, aprovat pel RD Legislatiu 5/2015, de 30 d'octubre.  
  
Xixona, 11 de juny de 2019.- L'alcaldessa: Isabel López Galera.
Diari Oficial de la Generalitat Valenciana


Sumari del DOGV 8603, del 31-07-2019 (2019/6162)

Notificació de la sentència dictada en el procediment ordinari número 34/2016.
------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6162


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 34/2016. [2019/6162]  
Demandant: Ginés Huertas Cervantes, SL.  
Procurador: Emigdio Tormo Ródenas.  
Demandada: Hispamed, SL.  
Alfonso Marcos Lucero, lletrat de l'Administració de justícia del Jutjat de Primera Instància número 5 d'Elx i el seu partit, faig constar que en virtut del que s'ha acordat per resolució d'aquesta data dictada en el procediment de referència, i atés el desconeixement de l'actual domicili o parador d'Hispamed, SL, de conformitat amb el que es disposa a aquest efecte en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el Diari Oficial de la Generalitat Valenciana, a fi de dur a terme la diligència de notificació; es testimonia a continuació la resolució objecte de notificació:  
  
«Sentència número 131/2019  
Elx, 5 d'abril de 2019  
M.ª Encarnación Aganzo Ramón, magistrada jutgessa del Jutjat de Primera Instància número 5 d'Elx, he vist i oït les presents actuacions de judici ordinari, seguides davant aquest jutjat amb el número 34/2016, promogudes a instàncies de la mercantil Ginés Huertas Cervantes, SL, representada pel procurador dels tribunals Emigdio Tormo Ródenas i assistida pel lletrat Joaquín Ortega Martínez, contra la mercantil Hispamed, SL, declarada en rebel·lia, en reclamació de quantitat.  
Dispositiva  
Estime la demanda interposada la mercantil Ginés Huertas Cervantes, SL, representada pel procurador dels tribunals Emigdio Tormo Ródenas, contra la mercantil Hispamed, SL, declarada en rebel·lia, i condemne la demandada a pagar a l'actora la suma de 19.904,62 euros de principal, més interessos legals i costes i despeses d'aquest procediment.  
Contra aquesta sentència podrà interposar-se davant aquest jutjat recurs d'apel·lació davant l'Audiència Provincial d'Alacant (Secció Novena) en el termini de vint dies a comptar des de la seua notificació, prèvia constitució del depòsit legal.  
Aquesta és la meua sentència, de la qual s'expedirà testimoniatge per a unir-lo a les actuacions, que pronuncie, mane i firme.»  
I perquè servisca de notificació de forma deguda a Hispamed, SL, expedisc aquest edicte.  
  
Elx, 8 d'abril de 2019.- El lletrat de l'Administració de justícia: Alfonso Marcos Lucero.
Diari Oficial de la Generalitat Valenciana


Sumari del DOGV 8642, del 25-09-2019 (2019/8855)

RESOLUCIÓ de 18 de setembre de 2019, de la Direcció General de Funció Pública, per la qual se cita les persones interessades en el procediment abreujat número 0066/2019, del Jutjat Contenciós Administratiu número 8 de València a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8642

Data del DOGV
:   25-09-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/8855


Data del document
:   18-09-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 18 de setembre de 2019, de la Direcció General de Funció Pública, per la qual se cita les persones interessades en el procediment abreujat número 0066/2019, del Jutjat Contenciós Administratiu número 8 de València a comparéixer en la via jurisdiccional. [2019/8855]  
El Jutjat Contenciós Administratiu número 8 de València ha ordenat la pràctica de citació a termini dels tercers interessats, relatiu al recurs contenciós administratiu referenciat en la capçalera, per la qual cosa se'n fa la notificació mitjançant la publicació en el Diari Oficial de la Generalitat Valenciana.  
Recurrent: Adrián Ballester Espinosa.  
Persones interessades: els restants integrants de la borsa de treball d'ocupació temporal per al nomenament de personal funcionari interí del cos superior de gestió d'enginyeria tècnica de telecomunicacions de l'Administració de la Generalitat, A2-11.  
Assumpte: recurs contenciós administratiu contra la desestimació del recurs de reposició interposat pel recurrent contra la Resolució de 2 de maig de 2018, de la Direcció General de Funció Pública, referent a la valoració de l'experiència professional, nivell Elemental de valencià, nivell B1 d'anglès i altres títols de màster del recurrent.  
  
Referència del tribunal: procediment abreujat 0066/2019.  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, se cita a comparéixer les persones interessades en el procediment descrit, a fi que puguen personar-se en les actuacions en el termini de nou dies, si al seu dret convé. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de la resolució recorreguda.  
  
  
València, 18 de setembre de 2019.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 8474, del 29-01-2019 (2019/735)

RESOLUCIÓ 19/2019, de 4 de gener de 2019, de l'alcalde, que modifica la resolució número 2313/2018, que va aprovar l'oferta d'ocupació pública per a l'exercici 2018
--------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/735


Data del document
:   10-01-2018

Organisme emissor
:   Ajuntament de Riba-roja de Túria

Tipus de document
:   Resolució

Anàlisi jurídica

 Descriptors 

:   * Riba-roja de Túria
    * concurs administratiu

RESOLUCIÓ 19/2019, de 4 de gener de 2019, de l'alcalde, que modifica la resolució número 2313/2018, que va aprovar l'oferta d'ocupació pública per a l'exercici 2018 [2019/735]  
Per la Resolució de l'Alcaldia número 19/2019, de 4 de gener de 2019, es modifica la resolució número 2313/2018, que va aprovar l'oferta d'ocupació pública per a l'exercici 2018 (DOGV 8397, 04.10.2018).  
A l'empara del que disposen els articles 56.2 i 64 de la Llei reguladora de les bases del règim local (LRBRL), la Delegació del Govern a la Comunitat Valenciana va requerir l'expedient per a estudiar-lo i fiscalitzar-lo, i aquesta Alcaldia li'l va remetre el 25 d'aquest mes.  
  
Considerant que l'apartat a de la Resolució número 2313/2018 assenyalada, que contempla la provisió de dues places d'agent de desenvolupament local i que estableix la promoció interna com a sistema d'accés a aquestes, quan haurien de quedar excloses, ja que es tracta d'un procés de funcionarització.  
Considerant les competències de l'Alcaldia respecte de l'aprovació de l'oferta d'ocupació pública, resolc:  
  
Primer  
Rectificar l'errada en l'oferta d'ocupació pública de l'exercici de 2018, aprovada per la Resolució número 2313/2018, i excloure d'aquesta les dues places d'agent de desenvolupament local pels motius expressats anteriorment.  
  
Segon  
Publicar aquesta modificació en el Diari Oficial de la Generalitat Valenciana i donar-ne compte a la representació sindical en les taules corresponents.  
  
Tercer  
Traslladar-ho a la Delegació del Govern a la Comunitat Valenciana per al seu coneixement i efectes.  
  
Quart  
Donar compte d'aquesta resolució al Ple en la pròxima sessió que celebre.  
  
Riba-roja de Túria, 10 de gener de 2018.- L'alcalde president: Roberto Raga Gadea.
Diari Oficial de la Generalitat Valenciana


Sumari del DOGV 8513, del 25-03-2019 (2019/2862)

ACORD de 15 de març de 2019, del Consell, d'autorització de l'expedient de rescabalament EI 01/2019 per obligacions contretes en 2018.
--------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2862


Data del document
:   15-03-2019

Organisme emissor
:   Presidència de la Generalitat

Tipus de document
:   Acord

ACORD de 15 de març de 2019, del Consell, d'autorització de l'expedient de rescabalament EI 01/2019 per obligacions contretes en 2018.  
 [2019/2862]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del president de la Generalitat, el Consell, amb la deliberació prèvia, en la reunió de 15 de març de 2019,  
  
  
ACORDA  
  
Primer  
Autoritzar l'aprovació per la persona titular de la Presidència de la Generalitat de l'expedient de rescabalament EI 01/2019, com a conseqüència de serveis prestats corresponents a la direcció d'obra del projecte d'adequació del local en carrer Girona, 4, d'Alacant, per instal·lació de la llibreria Llig i per l'execució de les obres de connexió de servei elèctric i cablejat de 4 línies UTP per un import total de 3.709,86 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques generades per import de 3.709,86 ?.  
  
València, 15 de març de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8695, del 11-12-2019 (2019/10875)

Nomenament de personal funcionari de carrera com a tècnica superior en informàtica.
-----------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10395


Data del document
:   17-10-2019

Organisme emissor
:   Ajuntament de Manises

Tipus de document
:   Anunci

Anàlisi jurídica

 Descriptors 

:   * Manises
    * funcionari

Nomenament de personal funcionari de carrera com a tècnica superior en informàtica. [2019/10238]  
De conformitat amb la proposta de nomenament realitzada per l'òrgan de selecció constituït per a dur a terme el procés selectiu per a la provisió en propietat d'una plaça de personal tècnic superior en informàtica, mitjançant un acord de la Junta de Govern Local, adoptat en la sessió celebrada amb caràcter ordinari el dia 10 d'octubre de 2019, s'ha efectuat el nomenament de Pilar Valera Cosías, amb DNI ...506X, per a l'exercici d'una plaça de personal tècnic superior en informàtica de l'Ajuntament de Manises, enquadrada en l'escala d'administració especial, subescala tècnica, classe tècnics superiors (grup A, subgrup A1, de l'article 76 del Reial decret legislatiu 5/2015, de 30 d'octubre).  
  
Cosa que es fa pública als efectes previstos per l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Manises, 17 d'octubre de 2019.- El regidor delegat de l'Àrea d'Hisenda, Economia i Administració General: Guillermo Martínez Miquel.
Diari Oficial de la Generalitat Valenciana


Sumari del DOGV 8563, del 05-06-2019 (2019/5534)

Informació pública de les modificacions puntuals número 9, 10, 13 i 14 del Pla general.
---------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5534


Data del document
:   23-05-2019

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * pla d'urbanisme
    * administració local

Informació pública de les modificacions puntuals número 9, 10, 13 i 14 del Pla general. [2019/5534]  
De conformitat amb l'article 57 de la LOTUP, el Ple aprova el 14 de maig de 2019 la informació pública durant un període de 45 dies, i es publica l'acord en el Diari Oficial de la Generalitat Valenciana (DOGV) i el diari Informació, comptador des de la publicació en el DOGV, dels següents expedients:  
  
Modificació puntual núm. 9 de l'ordenació detallada del pla general per a canviar la posició dins de la mateixa illa dels usos dotacions en l'Alqueria, CSV: 4KQHFXPCLPYSQ2QNT263DC6LZ i 2TT2GW2ZFC48TQI3HLY2TONQC (exp. 8978/2016).  
  
Modificació puntual núm. 10 de l'ordenació detallada del pla general per a eixamplar un tram del carrer del Vi pertanyent al sector Nou Nazareth CSV: 0ON1XLRIVZ1K37QPXCC3GARAS i 55AYNS6JZD9SF6LCYZDTJT924 (exp. 8977/2016).  
  
Modificació puntual núm. 13 de l'ordenació detallada del pla general per a esmenar error material en la qualificació d'un camí públic en l'antic SUP 3 Rajoletes, CSV: 4UIKK3LHBUYYX70PUZ2T9HYCJ i Y5SH3HHDH3Z2CKG3J20NU2WNX (exp. 4037/2017).  
  
Modificació puntual núm. 14 de l'ordenació detallada del pla general per a ajustar les alineacions de l'illa del parc de Mançaneta, CSV: 36RDDWR9CFZJ5GPDNDRJHFSFF i 53ADL2NW4STMZ26OWK6BZ0YEV (exp. 10667/2017).  
  
Durant aquest termini, la documentació estarà disponible per a la seua consulta pública a l'Ajuntament, Servei d'Urbanisme, oficines generals situades a la plaça de l'Església, 2, tel. 447 686 271 de L a V hàbils (09.00 h a 14.00 h), afxvxpmwteln.kkthavzoo@vairjqmxcufbzvcn.vc i al tauler d'anuncis de la seu electrònica municipal http://santjoandalacant.sedelectronica.es, introduint en l'apartat «Validació de documents», el CSV indicat.  
  
Sant Joan d'Alacant, 23 de maig de 2019.- La regidora delegada d'Urbanisme (D 1341, 09.06.2016 i D 2054, 11.10.2017): Esther Donate Pérez.
Diari Oficial de la Generalitat Valenciana


Sumari del DOGV 8527, del 11-04-2019 (2019/3679)

ACORD de 5 d'abril de 2019, del Consell, pel qual s'autoritza incrementar el límit per a comprometre despesa pluriennal a càrrec del capítol 2 del Programa 411.70, «Inspecció», de la Conselleria de Sanitat Universal i Salut Pública. (VL 10.001/19-008).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3679


Data del document
:   05-04-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'abril de 2019, del Consell, pel qual s'autoritza incrementar el límit per a comprometre despesa pluriennal a càrrec del capítol 2 del Programa 411.70, «Inspecció», de la Conselleria de Sanitat Universal i Salut Pública. (VL 10.001/19-008). [2019/3679]  
La Conselleria de Sanitat Universal i Salut Pública, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, ha proposat una ampliació del límit quantitatiu per a assumir compromisos de despesa pluriennal, en l'anualitat 2020, en el capítol 2, Programa 411.70, «Inspecció», l'objecte de la qual és donar cobertura a l'expedient per a la contractació del servei per a la captura de dades dels comunicats mèdics i documents derivats de la prestació d'incapacitat temporal, invalidesa permanent i altres prestacions de la Seguretat Social o derivades de les necessitats del Servei d'Inspecció de Serveis Sanitaris. El nou contracte s'ha previst amb una durada de dues anualitats, i està relacionat amb els objectius que s'estableixen en el conveni subscrit entre el Ministeri d'Ocupació i Seguretat Social (INSS) i la Generalitat per al control de la incapacitat temporal durant el període 2017-2020.  
  
En conseqüència, i en virtut del que es disposa en l'article 40.4 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 5 d'abril de 2019,  
  
  
Acorda  
  
Autoritzar l'ampliació del límit quantitatiu que fixa l'article 40 de la Llei 1/2015, per a assumir compromisos de despesa pluriennal a càrrec del capítol 2, del Programa 411.70, «Inspecció», que es detalla a continuació:  
  
  
Exercici Límit actual Límit modificat  
7475 798.926,76 301.399,24  
  
  
  
València, 5 d'abril de 2019  
  
La consellera secretària,  
MÓNICA OLTRA JARQUE